ส่งให้ศาลรัฐธรรมนูญวินิจฉัย วิธีคำนวณ ขัดรัฐธรรมนูญหรือไม่
ผู้ตรวจมีมติชงด่วน พบปมเกิน ส.ส.พึงมี พท.ย้อนสอบ พปชร. ตู่เชิญสีจิ้นผิงมาไทย,ผู้ตรวจการแผ่นดินลงมติเอกฉันท์ ชงด่วนศาลรัฐธรรมนูญตีความวิธีคำนวณ ส.ส.ปาร์ตี้ลิสต์ ตาม ม.128 พ.ร.บ.เลือกตั้ง ส.ส.ขัดรัฐธรรมนูญ ม.91 หรือไม่ ตีตกคำร้องให้การ เลือกตั้งเป็นโมฆะ รักษเกชา ชี้ขยายข้อความกฎหมายลูกนอกเหนือเกณฑ์ ส.ส.พึงมี ป่วนคิด ส.ส.ไม่ตรงเจตจำนงรัฐธรรมนูญ ม.91 บัตรเขย่ง-ผู้ใช้สิทธิไม่ตรงผลคะแนน-ไม่นับบัตรกีวี ไม่เข้าข่ายไม่สุจริตและเป็นอำนาจ กกต.สมชัย สอนมวย กกต.ส่อเจอข้อหาปฏิบัติหน้าที่มิชอบ รับคำร้องเกินเวลามาต่อยอดแจกใบส้ม ศรีสุวรรณ บี้เช็กโทรศัพท์หาที่อยู่จริง-ตรวจเลขต้นขั้วเช็คคุณแม่ธนาธร พิสูจน์ธุรกรรมอำพราง เด็ก พท.ยื่นสอบ ชาญวิทย์ ถือหุ้นสื่อขัดรัฐธรรมนูญ ฟันโทษอาญา สุรพล โอดถูกแกล้งขอ กกต.เมตตาทบทวนตัดสิทธิ บิ๊กตู่ ไปจีนฟุ้งเพิ่มเงินลงทุน 1.4 แสนล้านดอลลาร์ในปี 64,ประเด็นปัญหาวิธีคำนวณหา ส.ส.บัญชีรายชื่อจะมีความชัดเจนยิ่งขึ้น โดยผู้ตรวจการแผ่นดินมีมติเอกฉันท์ส่งเรื่องให้ศาลรัฐธรรมนูญวินิจฉัยว่า พ.ร.บ.ประกอบรัฐธรรมนูญว่าด้วยการเลือกตั้ง ส.ส.มาตรา 128 กำหนดเกี่ยวกับวิธีการคำนวณหา ส.ส.บัญชีรายชื่อของพรรคการเมือง มีปัญหาเกี่ยวกับความชอบด้วยรัฐธรรมนูญมาตรา 91 หรือไม่ โดยจะเร่งส่งเรื่องไปถึงศาลรัฐธรรมนูญอย่างช้าวันที่ 29 เม.ย.,ผู้ตรวจการแผ่นดินถกวาระพิเศษ,เมื่อเวลา 10.00 น. วันที่ 26 เม.ย. ที่,สำนักผู้ตรวจการแผ่นดิน, พล.อ.วิทวัส รชตะนันทน์ ประธานผู้ตรวจการแผ่นดิน เป็นประธานการประชุมนัดพิเศษ โดยมีนายบูรณ์ ฐาปนดุล นายสมศักดิ์ สุวรรณสุจริต ผู้ตรวจการแผ่นดิน นายรักษเกชา แฉ่ฉาย เลขาธิการสำนักงานผู้ตรวจการแผ่นดิน เข้าร่วมประชุม โดยมีการพิจารณาคำร้องของนายเรืองไกร ลีกิจวัฒนะ อดีตสมาชิกพรรคไทยรักษาชาติ และนายวิรัตน์ กัลยาศิริ ผู้สมัคร ส.ส.เขต 3 สงขลา พรรคประชาธิปัตย์ ขอให้วินิจฉัยเกี่ยวกับปัญหาในการเลือกตั้งหลายประเด็น,มีมติส่งตีความ ก.ม.ลูก 128 ขัด รธน.91,ต่อมาเวลา 12.00 น. นายรักษเกชาแถลงผลการประชุมว่า ที่ประชุมผู้ตรวจการแผ่นดินมีมติเอกฉันท์ว่า พ.ร.บ.ประกอบรัฐธรรมนูญว่าด้วยการเลือกตั้ง ส.ส.มาตรา 128 ซึ่งกำหนดเกี่ยวกับวิธีการคำนวณหา ส.ส.บัญชีรายชื่อของพรรคการเมือง มีปัญหา เกี่ยวกับความชอบด้วยรัฐธรรมนูญมาตรา 91 โดยในรัฐธรรมนูญมาตรา 91 มีการกำหนดวิธีการคำนวณไว้ 5 อนุมาตรา แต่เมื่อมาบัญญัติเป็น พ.ร.บ.ประกอบรัฐธรรมนูญว่าด้วยการเลือกตั้ง ส.ส.กลับมีการขยายเพิ่มเป็น 8 อนุมาตรา โดยอนุ 4 อนุ 6 และอนุ 7 ขยายข้อความนอกเหนือมาตรา 91 ที่ระบุ ส.ส.พึงมีเบื้องต้น ทำให้การคำนวณ ส.ส.ไม่เป็นไปตามเจตจำนงของรัฐธรรมนูญมาตรา 91 จึงมีมติให้ส่งศาลรัฐธรรมนูญวินิจฉัย จะพยายามยกร่างคำวินิจฉัยให้แล้วเสร็จ และส่งได้ภายในวันที่ 26 เม.ย.,กกต.จะยึดเป็นแนวทางหรือไม่ก็ได้,นายรักษเกชากล่าวว่า ความเห็นของผู้ตรวจการแผ่นดินไม่มีผูกพันกับองค์กรอื่น แต่ กกต.อาจใช้เป็นแนวทางในการพิจารณา หรือจะดำเนินการอย่างไร เป็นอิสระ โดยผู้ตรวจการฯไม่ต้องทำหนังสือเสนอแนะไปยัง กกต. เมื่อถามว่าการพิจารณาของศาลรัฐธรรมนูญจะมีผลอาจทำให้ กกต.ไม่สามารถประกาศรับรองผลการเลือกตั้งได้ทันวันที่ 9 พ.ค.หรือไม่ นายรักษเกชากล่าวว่า ไม่ทราบ เพราะผู้ตรวจการฯจะพิจารณาเฉพาะว่าองค์กรมีหน้าที่ต้องปฏิบัติอย่างไร,ไม่นับบัตรกีวีเป็นอำนาจ กกต.,นายรักษเกชากล่าวต่อว่า สำหรับประเด็นขอให้วินิจฉัยว่ารัฐธรรมนูญมาตรา 91 วรรคสาม มีปัญหาความชอบด้วยรัฐธรรมนูญมาตรา 91 (4) หรือไม่และมาตรา 91 (4) มีปัญหาความชอบด้วยรัฐธรรมนูญ 83 (2) หรือไม่ ซึ่งทั้ง 3 บทบัญญัติเกี่ยวข้องกับการจัดสรรและคำนวณ ส.ส.บัญชีรายชื่อที่อาจเกิดปัญหาทำให้ไม่สามารถคำนวณ ส.ส.บัญชีรายชื่อได้ครบ 150 คน ผู้ตรวจการแผ่นดินมีมติให้ยุติคำร้องเนื่องจากผู้ตรวจการแผ่นดินไม่มีอำนาจพิจารณากรณีบทบัญญัติของรัฐธรรมนูญขัดกันเอง ส่วนกรณีร้องให้การเลือกตั้งเป็นโมฆะจากประเด็นการรายงานผลนับคะแนนไม่ตรงกัน มีปัญหาคลาดเคลื่อนบัตรเขย่ง จำนวนผู้มาใช้สิทธิและจำนวนบัตรแตกต่างกันอยู่ 9 ใบ ผู้ตรวจการแผ่นดินเห็นว่าเป็นการแถลงข่าวจำนวนอย่างไม่เป็นทางการ เพื่อให้ประชาชนได้รับทราบข้อมูลในเบื้องต้น จึงไม่ใช่การกระทำที่ไม่สุจริต ขณะที่ประเด็นการไม่นำบัตรเลือกตั้งนิวซีแลนด์มานับรวม กกต.ได้มีการวินิจฉัยตามข้อกฎหมาย เป็นการใช้อำนาจหน้าที่ตามรัฐธรรมนูญ ไม่เข้าข่ายเป็นความผิด,ยกคำร้องจัดเลือกตั้งเป็นโมฆะ,นายรักษเกชากล่าวอีกว่า ส่วนคำร้องว่าไม่มีการแจ้งผลคะแนนให้ประชาชนได้รับทราบ ข้อเท็จจริงที่ปรากฏในทางปฏิบัติ กกต.แจ้งว่ามีการติดประกาศที่หน้าหน่วยเลือกตั้งอยู่แล้ว ประชาชนสามารถไปตรวจสอบได้ ส่วนคำร้องว่านำบุคคลที่ไม่มีสัญชาติมารวมคิดคำนวณแบ่งเขตเลือกตั้งนั้น ตามมาตรา 86 ของรัฐธรรมนูญกำหนดว่าการประกาศเขตเลือกตั้ง ให้ใช้จำนวนราษฎรทั้งหมดทั่วประเทศมาคำนวณ อาจจะมีทั้งที่เป็นคนไทยและผู้ไม่มีสัญชาติไทย เพื่อให้รู้ว่าพื้นที่มีขนาดแค่ไหน ควรมี ส.ส.กี่คน การดำเนินการส่วนนี้ของ กกต.ถือว่าเป็นไปตามกฎหมาย จึงมีมติเอกฉันท์ว่าการดำเนินการดังกล่าว ยังไม่เข้าข่ายการเลือกตั้งไม่สุจริต จึงยุติเรื่องไม่ส่งศาลรัฐธรรมนูญวินิจฉัยให้การเลือกตั้งเป็นโมฆะตามที่ยื่นคำร้อง,วิโรจน์ หนุนเคลียร์ให้กระจ่าง,พล.ต.ท.วิโรจน์ เปาอินทร์ หัวหน้าพรรคเพื่อไทย ให้สัมภาษณ์กรณีผู้ตรวจการแผ่นดิน มีมติส่งคำร้องให้ศาลรัฐธรรมนูญวินิจฉัย พ.ร.บ.ว่าด้วยการเลือกตั้ง ส.ส.มาตรา 128 ขัดต่อรัฐธรรมนูญมาตรา 91 หรือไม่ว่า ถือว่าดีเหมือนกัน ทุกอย่างจะได้กระจ่าง ไม่เช่นนั้นคณะกรรมการการเลือกตั้ง (กกต.) จะลังเลในข้อกฎหมาย หากเป็นเช่นนี้แล้ว เมื่อทำทุกอย่างให้ชัดจะได้ไม่มีปัญหาในอนาคต,ชูศักดิ์ เชื่อศาลฯน่าจะรับเรื่อง,ด้านนายชูศักดิ์ ศิรินิล ประธานฝ่ายกฎหมายพรรคเพื่อไทย กล่าวว่า เข้าใจว่าประเด็นนี้เป็นเรื่องที่นายเรืองไกร ลีกิจวัฒนะ อดีตสมาชิกพรรคไทยรักษาชาติ เป็นผู้ร้องประเด็นการขัดกันของข้อกฎหมาย เมื่อเป็นเช่นนี้ศาลน่าจะรับไว้พิจารณา และมีคำวินิจฉัยออกมา อย่างน้อยที่สุด กกต.จะได้สบายใจ ช่วยให้ทำงานได้สะดวกใจมากขึ้น ไม่ต้องกังวลว่าสูตรคำนวณของตัวเองจะขัดรัฐธรรมนูญหรือไม่ เมื่อถามว่า กังวลว่าการยื่นให้ศาลรัฐธรรมนูญตีความจะกระทบการประกาศผลการเลือกตั้ง ส.ส. วันที่ 9 พ.ค. ของ กกต.หรือไม่ นายชูศักดิ์กล่าวว่า ผู้ตรวจการแผ่นดินระบุจะเร่งยื่นคำร้องโดยเร็ว คาดว่าจะพิจารณาเงื่อนไขเวลาด้วย เมื่อถามว่า กังวลว่าประเด็นนี้จะส่งผลไปถึงการเลือกตั้งเป็นโมฆะหรือไม่ นายชูศักดิ์กล่าวว่า ต้องพิจารณาว่าสุดท้ายแล้วศาลจะพิจารณาอย่างไร ถ้าขัดรัฐธรรมนูญ จะขัดในส่วนไหน ถึงขนาดไม่สามารถประกาศ ส.ส.บัญชีรายชื่อได้หรือไม่ หากเป็นเช่นนั้นก็น่าคิดเหมือนกัน,ทศพร ซัดคิดปาร์ตี้ลิสต์ข้ามขั้นตอน,เมื่อเวลา 10.00 น. ที่สำนักงาน กกต. นพ.ทศพร เสรีรักษ์ สมาชิกพรรคเพื่อไทย พร้อมนายเอกชัย หงส์กังวาน และกลุ่มคนอยากเลือกตั้ง นำโดยนายอนุรักษ์ เจนตวนิชย์ หรือฟอร์ด เส้นทางสีแดง เดินทางมาทำกิจกรรมยื่นใบแดงและใบสั่งให้กับ กกต. กรณีการเลือกตั้งผ่านไปกว่า 1 เดือน ยังไม่ยอมประกาศรับรองผลการเลือกตั้ง ยังมีปัญหายุ่งเหยิงเรื่องการคำนวณ ส.ส.บัญชีรายชื่อ โดย นพ.ทศพรกล่าวว่า กกต.แถลงข่าวเมื่อวันที่ 25 เม.ย. ระบุว่า วิธีคำนวณ ส.ส.บัญชีรายชื่อของ กรธ.มีเผยแพร่มา 2 ปีแล้ว และมีแนวโน้มว่า กกต.จะยึดแนวคำนวณดังกล่าว ไปตรวจแล้วพบว่าการคำนวณข้ามขั้นตอนจาก พ.ร.บ.ว่าด้วยการเลือกตั้ง ส.ส.มาตรา 128 (4) ไปเป็นมาตรา 128 (7) และผลลัพธ์จากการคำนวณทำให้บางพรรคมี ส.ส.เกินจำนวน ส.ส.ที่พึงมี ขัดรัฐธรรมนูญมาตรา 91 (4) และ พ.ร.บ.ว่าด้วยการเลือกตั้ง ส.ส.มาตรา 128 (5),จวกเลิกดันทุรังยึดสูตรตาม กรธ.,ผมทำจดหมายเปิดผนึกถึง กกต. เมื่อวิธี คำนวณผิด กกต.ควรเลิกดื้อรั้นเสียที แล้วเชิญผม นายสมชัย ศรีสุทธิยากร อดีต กกต.มาพูดคุยว่าอะไรผิดกฎหมาย ขอเรียกร้องความรับผิดชอบไปยัง กรธ.คือนายมีชัย ฤชุพันธุ์ ประธาน กรธ. โดยเฉพาะนายประพันธ์ นัยโกวิท กรธ. ที่มาเสนอแนะ กกต.ว่าตัวอย่างการคำนวณด้วยวิธีนี้ถูกต้อง นพ.ทศพรกล่าว,สมชัย สอนมวยอ่าน ก.ม.ให้ละเอียด,เมื่อเวลา 10.00 น. นายสมชัย ศรีสุทธิยากร อดีต กกต.โพสต์เฟซบุ๊กหัวข้อ เรื่องของนายธนาธร จึงรุ่งเรืองกิจ หัวหน้าพรรคอนาคตใหม่ อาจจบด้วย กกต.ปฏิบัติหน้าที่โดยมิชอบ ใจความว่าไม่ได้เชียร์นายธนาธร แต่ประเด็นนายธนาธรยังมีมุมที่ใครต่อใครไม่ได้นึกถึง รวมทั้ง กกต.เองด้วย ต้องบอกว่ากฎหมายเลือกตั้ง ส.ส.ฉบับนี้มีประเด็นที่ต้องอ่านอย่างละเอียดถึงจะเข้าใจจริงๆ และขอบคุณที่มีเรื่องโน้นเรื่องนี้ขึ้นมาทำให้ต้องอ่าน ต้องค้นคว้ากฎหมายอยู่เรื่อยๆ ประเด็นคุณสมบัติและลักษณะต้องห้ามของผู้สมัคร ส.ส.บัญชีรายชื่อ ให้ดูที่ มาตรา 60 และมาตรา 61 ของ พ.ร.บ.ประกอบรัฐธรรมนูญว่าด้วยการเลือกตั้ง ส.ส. โดยสรุปให้ฟังง่ายคือมาตรา 60 หาก กกต.รับสมัครผู้สมัครบัญชีรายชื่อของพรรคใดแล้ว ให้ประกาศรายชื่อผู้สมัครภายใน 7 วันนับแต่วันรับสมัคร หากจะมีใครทักท้วงให้ยื่นภายใน 7 วัน นับจากวันประกาศรายชื่อ (ประกาศรายชื่อ 15 ก.พ. ดังนั้นร้องได้ถึง 22 ก.พ.62),ชี้ปฏิบัติหน้าที่มิชอบรับสอบ ธนาธร,ส่วนมาตรา 61 กล่าวว่าก่อนวันเลือกตั้ง หาก กกต.เห็นว่าผู้สมัครรายใดขาดคุณสมบัติหรือมีลักษณะต้องห้ามให้ยื่นคำร้องต่อศาลฎีกาเพื่อให้ถอนรายชื่อจากผู้สมัคร (เลือกตั้ง 24 มี.ค. ดังนั้นก่อนวันเลือกตั้งวันสุดท้ายคือ 23 มี.ค.62) คำแถลงของรองเลขาธิการ กกต. เมื่อ 23 เม.ย.แจ้งว่ามีมติ กกต.ให้แจ้งข้อกล่าวหานายธนาธร เนื่องจากมี ผู้ร้อง ว่านายธนาธรเป็นผู้มีลักษณะต้องห้าม คือนายศรีสุวรรณ จรรยา ร้องธนาธร 2 ครั้ง ครั้งแรกเมื่อ 25 ก.พ.เรื่องนายธนาธรลงประวัติตัวเองเป็นเท็จ เรื่องตำแหน่งประธานสภาอุตสาหกรรมแห่งประเทศไทย ครั้งที่สองเมื่อ 25 มี.ค. เรื่องการถือหุ้นสื่อ ทั้งสองครั้งจึงเป็น การยื่นคัดค้านคุณสมบัติตามมาตรา 60 ต้องดำเนินการภายในวันที่ 22 ก.พ. 2562 การยื่นเรื่องที่เกินกำหนดเวลา กกต.ไม่อาจรับคำร้องมาพิจารณาได้ แต่ กกต.รับแล้วตั้งอนุกรรมการไต่สวน และมีมติแจ้งข้อกล่าวหา ส่วนกรณีจะเป็นความปรากฏต่อ กกต.เองตามมาตรา 61 ต้องดำเนินการก่อนวันที่ 24 มี.ค.62 กรณีที่จะใช้มาตรา 132 ว่าเป็นการกระทำที่ให้การเลือกตั้งไม่สุจริตและเที่ยงธรรม จนให้ใบส้มต้องตั้งเรื่องใหม่ ไม่สามารถนำคำร้องที่เกินกำหนดมาเป็นต้นเรื่องพิจารณาได้ ระวังจะโดนข้อหาปฏิบัติหน้าที่โดยมิชอบ นายสมชัยระบุ,ศรีสุวรรณ ให้ข้อมูลเพิ่มมัด ธนาธร,เมื่อเวลา 13.00 น. ที่สำนักงาน กกต. นายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย เข้าให้ถ้อยคำเพิ่มเติม กรณีที่สมาคมฯ เคยยื่นคำร้องเรียนนายธนาธร จึงรุ่งเรืองกิจ หัวหน้าพรรคอนาคตใหม่ ถือครองหุ้นสื่อสิ่งพิมพ์ของบริษัท วี-ลัค มีเดีย จำกัด โดยนายศรีสุวรรณกล่าวว่า ได้นำเอกสารเพิ่มเติมมาอีก 1 ฉบับให้กับคณะกรรมการไต่สวนถึงข้อมูลที่นายธนาธรอ้างว่าโอนหุ้นของบริษัทดังกล่าว ไปเมื่อวันที่ 8 ม.ค.รวมถึงข้อสงสัยการแสดงตัวตนของนายธนาธรเมื่อวันที่ 8 ม.ค.ที่อ้างว่าอยู่ จ.บุรีรัมย์ ไม่เชื่อว่าโอนหุ้นจริงและไม่เชื่อว่าอยู่ จ.บุรีรัมย์จริง นอกจากนี้อยากให้ กกต.ตรวจสอบการใช้โทรศัพท์ของนายธนาธรในวันที่ 8 ม.ค.และจะเป็นตัวบ่งชี้ชัดเจนให้เป็นที่ประจักษ์พยานได้ว่านายธนาธรว่าอยู่ในต่างจังหวัดหรือกรุงเทพฯ,แนะพิสูจน์รันนัมเบอร์เช็ค,นายศรีสุวรรณกล่าวอีกว่า การออกเช็คโอนหุ้นยังมีข้อสงสัยว่ามีการกระทำจริงหรือไม่ จึงอยากให้นำต้นขั้วเช็คของนางสมพร จึงรุ่งเรืองกิจ (มารดานายธนาธร) มาตรวจสอบรันนัมเบอร์เช็คว่ากระโดดไปมาหรือไม่ จะทำให้ทราบวันเวลาออกเช็คที่แท้จริง รวมถึงเช็คดังกล่าวได้นำเข้าธนาคารแล้วหรือไม่ เพื่อจะดูว่าได้มีการนำเงินเข้าช่วงเดือน ธ.ค.ถึงปัจจุบัน จะทำให้ทราบว่านำเช็คเข้าทำธุรกรรมจริงหรือไม่ หาก กกต.ตรวจสอบแล้วพบผิดจริงต้องส่งเรื่องให้ศาลฎีกาแผนกคดีอาญาของผู้ดำรงตำแหน่งทางการเมือง เพิกถอนสิทธิการรับสมัครเลือกตั้งของนายธนาธร และเอาผิดทางอาญา โทษจำคุก 1-10 ปี พร้อมถอนเลือกตั้ง 20 ปี และอาจโทษหนักขัด พ.ร.บ.ว่าด้วยการเลือกตั้ง ส.ส.มาตรา 132 ส่งศาลรัฐธรรมนูญสั่งยุบพรรคได้หรือไม่ เบื้องต้นทราบว่านายธนาธรจะเข้ามาชี้แจงต่อ กกต.วันที่ 30 เม.ย. หาก กกต.มีข้อสรุปอย่างไรจะเข้ามายืนยันคำร้องคัดค้านคำชี้แจงของนายธนาธร,พท.ยื่นสอบ ชาญวิทย์ ถือหุ้นสื่อ,เมื่อเวลา 10.30 น. ที่สำนักงาน กกต.นายณรงค์ รุ่งธนวงศ์ หัวหน้าศูนย์ข้อมูลและสถิติ กองอำนวยการเลือกตั้ง พรรคเพื่อไทย เข้ายื่นหนังสือขอให้ กกต.ตรวจสอบคุณสมบัติของนายชาญวิทย์ วิภูศิริ ผู้สมัคร ส.ส.กทม. เขตเลือกตั้งที่ 15 พรรคพลังประชารัฐ ผู้ที่ได้รับคะแนนเลือกตั้งเป็นอันดับที่ 1 เนื่องจากตรวจสอบเอกสารแผ่นพับหาเสียงระบุเป็นผู้บริหารบริษัทมหาชนแห่งหนึ่ง สืบจากข้อมูลกรมธุรกิจการค้าและพาณิชย์ พบว่านายชาญวิทย์ ผู้ถูกร้องเป็นเจ้าของและผู้ถือหุ้นบริษัทที่จดทะเบียนประกอบกิจการหนังสือพิมพ์และสื่อมวลชน พบว่าถือหุ้นในบริษัทดังกล่าว 250 ล้านหุ้น เป็นผู้มีอำนาจลงนามของบริษัทด้วย จึงอาจขัดรัฐธรรมนูญ มาตรา 98 (3) และ พ.ร.บ.ว่าด้วยการเลือกตั้ง ส.ส.มาตรา 42 (3) ที่ห้ามไม่ให้บุคคลที่เป็นเจ้าของหรือผู้ถือหุ้นในกิจการหนังสือพิมพ์หรือสื่อมวลชนใดๆ ใช้สิทธิสมัครรับเลือกตั้งเป็น ส.ส.,พบผิดบี้สั่ง ลต.ใหม่-ฟันคดีอาญา,นายณรงค์กล่าวอีกว่า ขอให้ กกต.ใช้อำนาจตรวจสอบและวินิจฉัย หากพบว่ามีลักษณะต้องห้าม ขอให้ยกเลิกการเลือกตั้งในเขตดังกล่าว และสั่งให้เลือกตั้งใหม่ รวมทั้งให้ดำเนินคดีตาม พ.ร.บ.ว่าด้วย การเลือกตั้ง ส.ส.มาตรา 151 ด้วย ขอให้ กกต.เร่งตรวจสอบวินิจฉัยกรณีนี้ หากพบว่ากระทำความผิดจริงนายชาญวิทย์จะมีความผิดรับรองคุณสมบัติเป็นเท็จ มีความผิดทางอาญา พรรคเพื่อไทยกำลังสืบค้นข้อมูลอย่างต่อเนื่อง เพื่อยื่นคำร้องขอให้ กกต.ตรวจสอบและวินิจฉัยลักษณะต้องห้ามหรือการกระทำของผู้สมัครรับเลือกตั้งที่อาจเข้าข่ายขัดรัฐ-ธรรมนูญและผิดกฎหมาย ขณะนี้มีข้อมูลผู้สมัครพรรคพลังประชารัฐอีกหลายราย กำลังทยอยตรวจสอบยื่น กกต.ต่อไป,สุรพล ยันทำบุญถวายเงินพระ,เมื่อเวลา 11.30 น. ที่พรรคเพื่อไทย นางลดาวัลลิ์ วงศ์ศรีวงศ์ โฆษกพรรคเพื่อไทย พร้อมนายสุรพล เกียรติไชยากร ว่าที่ ส.ส.เชียงใหม่ เขต 8 พรรคเพื่อไทย ร่วมแถลงข่าวกรณี กกต.มีมติแจกใบส้มให้นายสุรพล โดยนายสุรพลกล่าวว่า ตนทราบกฎหมายเลือกตั้งมาตรา 73 (2) ที่ห้ามให้ เสนอให้หรือสัญญาว่าจะให้เงิน ทรัพย์สิน หรือประโยชน์อื่นใดไม่ว่าจะโดยตรงหรือโดยอ้อมแก่ชุมชน สมาคม มูลนิธิ วัด สถานศึกษา สถานสงเคราะห์หรือสถาบันอื่นใด แต่ยืนยันว่าการถวายปัจจัยให้ครูบาสาม วัดดอยพระเจ้า อ.จอมทอง จ.เชียงใหม่ เป็นการถวายปัจจัยส่วนตัว ไปกับคนขับรถเพียงสองคน ไม่ได้ใส่เสื้อพรรค ไม่ได้แจกใบปลิวหาเสียง ไม่ได้ใช้รถแห่ ไม่ได้พูดเรื่องการหาเสียง จึงขอให้ กกต.ทบทวนอีกครั้ง ที่สำคัญพระไม่มีสิทธิลงคะแนนเลือกตั้ง จึงไม่ได้เป็นการจูงใจหรือโน้มน้าวเพื่อประโยชน์ ต่อการเลือกตั้ง ขอให้ กกต.ให้ความเป็นธรรม คะแนนกว่า 52,000 คะแนน มาจากความนิยมของประชาชน ขอให้ทุกคนเป็นพยานกับตนด้วย เวลา 13.00 น. จะไปยื่นหนังสือขอความเป็นธรรมอย่างเป็นทางการต่อ กกต.,วอน กกต.ให้ความเมตตา,เมื่อถามว่าเป็น ส.ส.มานานถึง 8 สมัย ทำไมมาพลาดในครั้งนี้ นายสุรพลกล่าวว่ารู้ว่ากฎหมายการเลือกตั้งไม่ให้แจกเงินแก่วัด หรือองค์กรการกุศลต่างๆ แต่การถวายปัจจัยนี้ ตนถวายให้พระที่เคารพเพื่อใช้สอยส่วนตัว และรักษาตัวยามเจ็บป่วย เมื่อถามว่าคำวินิจฉัยของ กกต. ถือว่าเป็นที่สิ้นสุด มาร้องตอนนี้จะทันหรือ นายสุรพลกล่าวว่า ขอ กกต. เมตตาทบทวน เพราะเรามีพยานยืนยันอยู่แล้ว เป็นทั้งนายกเทศมนตรี อดีตกำนัน และสมาชิกองค์การบริหารส่วนจังหวัด,เมื่อถามว่าถ้า กกต.ไม่รับเรื่องร้องขอความเป็นธรรมไปจะดำเนินการอย่างไรต่อไป นางลดาวัลลิ์ กล่าวว่า เป็นเรื่องข้อกฎหมายต่อไป แต่ กกต.ควร รับเรื่องที่เราร้องไปเนื่องจากการแจกใบส้ม ผู้สมัครรู้สึกว่าไม่ได้รับความเป็นธรรม เพียงอยากต่อสู้เพื่อให้ได้รับความเป็นธรรม จึงควรให้โอกาสผู้สมัครได้ชี้แจงต่อสู้,โอดเร่งรวบรัดมั่นใจถูกกลั่นแกล้ง,ต่อมาเวลา 16.00 น. นายสุรพล ไปที่สำนักงาน กกต.เข้ายื่นหนังสือต่อ กกต.ขอให้ทบทวนมติสั่งระงับสิทธิสมัครชั่วคราวเป็นเวลา 1 ปี ย้ำถวายเงินพระ 2 พันบาทส่วนตัว ไม่ใช่ถวายให้วัด พระไม่ได้เป็นผู้มีสิทธิลงคะแนนออกเสียงเลือกตั้ง ไม่เข้าข่ายจูงใจหรือมีผลให้ได้รับเลือกตั้ง ที่สำคัญระยะเวลาพิจารณาเรื่องนี้กระชั้นชิด สำนักงาน กกต.เชียงใหม่แจ้งให้ชี้แจงวันที่ 18 เม.ย. วันที่ 19 เม.ย. นำพยานไปให้ถ้อยคำ และสำนักงาน กกต.เชียงใหม่ส่งสำนวนเข้าให้ กกต.วันที่ 22 เม.ย. วันที่ 23 เม.ย. กกต.มีมติเลย น่าเชื่อว่าข้อมูลที่นำเสนอต่อ กกต.กลางไม่ครบถ้วนถูกต้อง มั่นใจว่าเป็นความพยายามกลั่นแกล้งกันทางการเมือง,หนูนา ปลุกลูกพรรคอย่าท้อถอย,เมื่อเวลา 10.00 น. ที่โรงแรมสองพันบุรี จ.สุพรรณบุรี ,พรรคชาติไทยพัฒนา, (ชทพ.) ได้จัดการประชุมใหญ่สามัญประจำปี ครั้งที่ 1/2562 โดย น.ส.กัญจนา ศิลปอาชา หัวหน้าพรรคชาติไทยพัฒนา เป็นประธาน มีแกนนำ ผู้บริหารพรรคและว่าที่ ส.ส.ของพรรค เข้าร่วมพร้อมเพรียง โดย น.ส.กัญจนา กล่าวเปิดการประชุมว่าขณะนี้ยังไม่มีการรับรองผลการเลือกตั้ง รอต้นเดือน พ.ค. คงจะได้รู้เรื่อง ที่ผ่านมาผู้สมัครทุกคนได้ทำเต็มที่แล้ว เราภูมิใจและพอใจกับผลการเลือกตั้งที่ออกมา บางคนอาจผิดหวังบ้าง แต่ขอให้อย่าท้อถอย เลือกตั้งครั้งนี้ไม่ได้มีแค่หนเดียว,ท็อป ทาย ลต.ต่อไปสุดโกลาหล,นายวราวุธ ศิลปอาชา ประธานคณะกรรมการนโยบายและยุทธศาสตร์พรรค ชทพ.กล่าวว่า ชทพ.ได้รับเลือกตั้งน้อยกว่าที่ตั้งเป้าหมาย ยังไม่ทราบว่าจะได้ ส.ส.เข้าสู่สภาฯ 10 หรือ 11 ที่นั่ง เพราะ กกต.มีสูตรคำนวณ ส.ส.บัญชีรายชื่อซับซ้อนและมีวิธีคิดหลายแบบ ไม่ว่าใช้แบบใดขอให้พรรคได้ ส.ส.เข้าสภาฯ 11 ที่นั่งแล้วกัน กกต.เป็นองค์กรน่าเห็นใจเหมือนเป็นกระโถนท้องพระโรง ต้องรับแรงกดดันจากทุกฝ่าย และต้องปฏิบัติหน้าที่ตามกฎหมาย ซึ่งตีความการปฏิบัติได้หลายแบบ จึงอย่าไปกดดันการทำงานของ กกต. สำหรับการเลือกตั้งครั้งต่อไป เชื่อว่าจะโกลาหลที่สุด เพราะไม่มีบทเฉพาะกาล และมาตรา 44 ไม่ทราบว่ากติกาหรือระเบียบเลือกตั้งจะปรับแก้ไขหรือไม่ ความโกลาหลที่เกิดขึ้นจะมาจากการกำหนดให้ทำระบบเลือกตั้งต้องทำไพรมารีโหวตที่กำหนดให้ทำทั้ง 350 เขตเลือกตั้ง ปัจจุบันมี 90 พรรค หาก จะส่งผู้สมัคร 100 เขต ต้องจัดการเลือกตั้งขั้นต้นหรือทำไพรมารีโหวตถึง 9,000 ครั้ง,ประภัตร อวย 10 ปีท็อปขึ้นชั้นนายกฯ,นายประภัตร กล่าวว่า ชทพ.ต้องเป็นปึกแผ่นมั่นคง ได้เห็นคนรุ่นใหม่ในพรรค ให้กำลังใจนายวราวุธเสมอว่านายทำได้ จึงเชื่อเหลือเกินว่าพรรคจะก้าวไปอย่างมั่นคง นายวราวุธ คือความหวังของพวกเรา อีก 10 ปีข้างหน้านายวราวุธจะก้าวขึ้นมาเป็นนักการเมืองแถวหน้า และอาจจะมีโอกาสเป็นนายกฯ เหมือนนายบรรหาร ศิลปอาชา จึงอยากฝากสมาชิกทุกคนว่านายวราวุธจะไปคนเดียวไม่ได้ ทุกคนต้องผลักดันแล้วไปด้วยกัน,เทพเทือก ฟ้อง วัชระ หมิ่น,ที่ศาลอาญา นายสุเทพ เทือกสุบรรณ ได้ยื่นฟ้องนายวัชระ เพชรทอง อดีต ส.ส.พรรคประชาธิปัตย์ ข้อหาหมิ่นประมาทโดยการโฆษณา นายสวัสดิ์ เจริญผล ทนายความโจทก์ เผยว่า คดีนี้เป็นกรณีที่นายวัชระให้สัมภาษณ์เมื่อวันที่ 19 เม.ย. 62 กล่าวหานายสุเทพ แทรกแซงการเลือกหัวหน้าพรรค ปชป.และเข้าไปยุ่งเกี่ยวกับการเงิน ทำให้นายสุเทพเกิดความเสียหายศาลรับคำร้องไว้นัดไต่สวนเวลา 13.00 น. วันที่ 10 มิ.ย.,พท.ร่วมฟ้อง กปปส.ขวาง ลต.,นายชุมสาย ศรียาภัย รองโฆษกพรรคเพื่อไทย ในฐานะผู้สมัคร ส.ส.เขต 6 สุราษฎร์ธานี กล่าวว่า ตนพร้อมด้วยนายมานพ เกษมณี อดีตผู้สมัคร ส.ส.เขต 3 สุราษฎร์ธานี นายสุธี พลวัฒน์ อดีตผู้สมัคร ส.ส.เขต 3 ตรัง นายสมาน ลิประพันธ์ อดีตผู้สมัคร ส.ส.เขต 4 ตรัง และนายปกิต ยอดสนิท อดีตผู้สมัคร ส.ส.เขต 1 ตรัง ได้ไปยื่นร้องศาลอาญาขอเป็นโจทก์ร่วมกับอัยการฟ้องเอาผิดนายสุเทพ เทือกสุบรรณ อดีตเลขาธิการ กปปส.กับพวกขัดขวางการสมัครรับเลือกตั้ง 2 ก.พ.57 เพื่อเป็นอุทาหรณ์แก่คนที่ไม่เคารพกฎหมาย โดยศาลนัดฟังคำสั่งอีกครั้งวันที่ 14 พ.ค.,14 ส.ค.ตัดสินคดี นปช.ก่อการร้าย,ที่ศาลอาญา ศาลนัดสืบพยานจำเลยนัดสุดท้ายคดีที่พนักงานอัยการสำนักงานคดีพิเศษ 1 เป็นโจทก์ ยื่นฟ้องนายวีระกานต์ มุสิกพงศ์ อดีตประธานแนวร่วม นปช. นายจตุพร พรหมพันธุ์ ประธาน นปช. นายณัฐวุฒิ ใสยเกื้อ นพ.เหวง โตจิราการ นายก่อแก้ว พิกุลทอง นายยศวริศ ชูกล่อม นายอริสมันต์ พงษ์เรืองรอง อดีตแกนนำ นปช.รวม 24 คน ฐานร่วมกันก่อการร้ายและข้อหาอื่นๆกดดันต่อต้านรัฐบาลและบังคับขู่เข็ญนายอภิสิทธิ์ เวชชาชีวะ อดีตนายกฯให้ประกาศยุบสภา โดยมีนายจตุพร และนายณัฐวุฒิ เข้าเบิกความเป็นพยาน 2 ปากสุดท้าย ศาลกำหนดวันฟังคำพิพากษา เวลา 09.00 น. วันที่ 14 ส.ค.,เลื่อนสั่งฟ้อง ธนาธร แฉพลังดูด,ที่สำนักงานอัยการสูงสุด ถนนรัชดาภิเษก นายกฤษฎางค์ นุตจรัส ทนายความของนายธนาธร จึงรุ่งเรืองกิจ หัวหน้าพรรคอนาคตใหม่ เป็นตัวเเทนฟังคำสั่งคดีที่พนักงานสอบสวนกองกำกับการ 3 กองบังคับการปราบปรามการกระทำความผิดเกี่ยวกับอาชญากรรมทางเทคโนโลยี (ปอท.) ส่งสำนวน คสช.กล่าวหานายธนาธร นายไกลก้อง ไวทยาการ นายทะเบียนพรรค น.ส.จารุวรรณ ศรัณย์เกตุ กรรมการบริหารพรรค ข้อหาร่วมกันนำเข้าสู่ระบบคอมพิวเตอร์ซึ่งข้อมูลอันเป็นเท็จ กรณีจัดรายการ คืนวันศุกร์ให้ประชาชน ผ่านเฟซบุ๊กไลฟ์ วิจารณ์กระแสข่าวพลังดูดของ คสช. นายกฤษฎางค์ กล่าวว่า พนักงานอัยการสั่งเลื่อนไปฟังคำสั่งวันที่ 28 พ.ค. เวลา 10.00 น.,นายกฯร่วมเวที ศก.เส้นทางสายไหม,สำหรับภารกิจ พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) พร้อมคณะ ในการประชุมเวทีข้อริเริ่มสายแถบและเส้นทาง (Belt and Road Forum for International Cooperation-BRF) ครั้งที่ 2 ร่วมกับผู้นำ 38 ประเทศ ระหว่างวันที่ 26-27 เม.ย. ณ กรุงปักกิ่ง สาธารณรัฐประชาชนจีน เมื่อเวลา 06.15 น. วันที่ 26 เม.ย. พล.อ.ประยุทธ์พร้อมนางนราพร จันทร์โอชา ภริยา ไปถึงท่าอากาศยานนานาชาติกรุงปักกิ่ง โดยมีนางหลิว ยู่ฟาง รองเลขาธิการสภาประชาชนกรุงปักกิ่ง ต้อนรับ จากนั้นนายกฯและคณะไปยังโรงแรมแกรนด์ มิลเลนเนียม ปักกิ่ง โรงแรมที่พักเพื่อร่วมรับฟังบรรยายสรุปการประชุม แล้วไปยังศูนย์ประชุมแห่งชาติจีนร่วมเปิดการประชุมเวทีข้อริเริ่มสายแถบและเส้นทาง (BRF) ครั้งที่ 2 โดยนายกฯกล่าวสุนทรพจน์ว่า ขอบคุณรัฐบาลจีนต้อนรับอย่างอบอุ่น ยินดีได้เห็นจีนพัฒนาเศรษฐกิจอย่างก้าวกระโดด เป็นตัวแปรสำคัญขับเคลื่อนเศรษฐกิจเอเชียและโลก,ยึดมั่นเชื่อมโยง 4 ด้านฉันมิตร,นายกฯกล่าวว่า ภายใต้ยุทธศาสตร์ BRI ส่งเสริม ความร่วมมืออย่างสร้างสรรค์เพื่อความเจริญรุ่งเรือง สันติภาพและอนาคต ต้องร่วมกันรักษาและส่งเสริมบรรยากาศแห่งสันติภาพในระดับอนุภูมิภาค ภูมิภาคและโลก ในหลักการร่วมมือเปิดกว้าง ครอบคลุมอย่างสร้างสรรค์และฉันมิตร ไม่ทิ้งใครไว้ข้างหลังบนหลักการสามเอ็ม (3Ms) อาเซียน คือ ไว้เนื้อเชื่อใจ เคารพซึ่งกันและกัน และผลประโยชน์ร่วมกัน เร่งรัดเชื่อมโยง 4 ด้าน ได้แก่ด้านกายภาพ อาทิ ผ่านโครงการ พัฒนาระเบียงเศรษฐกิจภาคตะวันออก (อีอีซี) ด้านกฎระเบียบ ส่งเสริมเชื่อมโยงทางการค้า เร่งรัดเจรจาความตกลงหุ้นส่วนเศรษฐกิจให้ได้ข้อสรุปในปีนี้ ด้านดิจิทัลสร้างโอกาสให้ชุมชนห่างไกลและด้อยโอกาส กระทรวงดิจิทัลฯไทยสนใจร่วมมือกับจีนและ ฮ่องกงในโครงการเคเบิลใต้น้ำระหว่างประเทศในเอเชีย-แปซิฟิกระบบใหม่ และด้านประชาชน กำหนดประชาชนเป็นศูนย์กลาง พัฒนาระบบโครงสร้างพื้นฐานที่มีคุณภาพโปร่งใส,ปี 64 ดันค้า 1.4 แสนล้านเหรียญ,จากนั้นนายกฯไปยังเรือนรับรองรัฐบาลเตี้ยว-หยูไถ เพื่อรับประทานอาหารกลางวันที่นายหาน- เจิ้ง รองนายกฯจีนเป็นเจ้าภาพ ต่อมาเวลา 15.55 น. นายกฯหารือทวิภาคีกับนายหลี่ เค่อเฉียง นายกฯจีน ที่เรือนรับรองรัฐบาลเตี้ยวหยูไถ โดย พล.ท.วีรชน สุคนธปฏิภาค รองโฆษกประจำสำนักนายกฯเปิดเผยว่า นายกฯชื่นชมผู้นำจีนที่พัฒนาและปฏิรูปประเทศจนก้าวหน้ารวดเร็ว หวังจะบรรลุเป้าหมายการค้าที่ตั้งไว้ 140,000 ล้านดอลลาร์สหรัฐฯ ในปี 2564 นายกฯได้ย้ำถึงโครงการรถไฟไทย-จีน เส้นทางหนองคาย-เวียงจันทน์และความร่วมมือ 3 ฝ่าย (ไทย-จีน-ญี่ปุ่น) ในพื้นที่อีอีซี เป็นต้น,ยกย่อง สี จิ้น ผิง เชิญเยือนไทย,จากนั้นเวลา 18.15 น. (ตามเวลาท้องถิ่น) ที่มหาศาลาประชาชน กรุงปักกิ่ง โดยนายกฯได้ร่วมหารือทวิภาคีกับนายสี จิ้น ผิง ประธานาธิบดีจีน หลังหารือ พล.ท.วีรชน เปิดเผยว่า นายกฯชื่นชมจีนพัฒนาการหลายด้านภายใต้การนำของประธานาธิบดีสี จิ้น ผิง โดยเฉพาะความสำเร็จรักษาเสถียรภาพทางเศรษฐกิจ การพัฒนาสังคม การลดความยากจน และการแก้ไขปัญหามลพิษ เป็นแบบอย่างที่ไทยจะศึกษาเรียนรู้ นายกฯได้เชิญประธานาธิบดีสี จิ้นผิง เยือนไทยและทั้งสองฝ่ายต่างย้ำเจตนารมณ์ผลักดันเชิงหุ้นส่วนยุทธศาสตร์รอบด้านให้เป็นรูปธรรม ขณะที่ประธานาธิบดีจีนพร้อมแลกเปลี่ยนความรู้ในสาขาที่จีนเชี่ยวชาญ อาทิ ด้านเศรษฐกิจดิจิทัล ปัญญาประดิษฐ์ พร้อมสนับสนุนบทบาทไทยในการเป็นประธานอาเซียน โดยนายกฯหวังให้จีนสนับสนุนให้สรุปผลการเจรจาความตกลงหุ้นส่วนทางเศรษฐกิจระดับภูมิภาคภายในปีนี้ เปิดกว้างการค้า ภายหลังหารือนายกฯและภริยา ร่วมถ่ายภาพกับประธานาธิบดีจีนและภริยา ก่อนถ่ายภาพหมู่ร่วมกันของผู้นำและภริยา ที่ร่วมงานเลี้ยงอาหารค่ำ ที่ประธานาธิบดีจีนเป็นเจ้าภาพ เลี้ยงเพื่อเป็นเกียรติ จากนั้นนายกฯกลับที่พัก,นายกฯปลดฟ้าผ่าผู้ว่าการ กทพ.,ผู้สื่อข่าวรายงานจากการทางพิเศษแห่งประเทศ ไทย (กทพ.) แจ้งว่า พล.อ.ประยุทธ์ จันทร์โอชา นายกรัฐมนตรี มีคำสั่งให้นายสุชาติ ชลศักดิ์พิพัฒน์ ผู้ว่าการการทางพิเศษแห่งประเทศไทย (กทพ.) ไปปฏิบัติหน้าที่เจ้าหน้าที่ประจำสำนักนายกรัฐมนตรี ตามกรอบอัตรากำลังชั่วคราวเป็นกรณีพิเศษ ในสำนักงานปลัดสำนักนายกรัฐมนตรี โดยได้รับค่าตอบแทนและสิทธิประโยชน์จาก กทพ. และยังไม่พ้นจากตำแหน่งเดิมจนกว่าจะมีคำสั่ง ตั้งแต่บัดนี้เป็นต้นไป สั่ง ณ วันที่ 24 เม.ย.2562 คาดว่าสาเหตุที่นายสุชาติถูกย้าย น่าจะมาจากปัญหาความล่าช้าการขยายอายุสัมปทานระบบทางด่วนขั้นที่ 2 ระหว่างบริษัททางด่วนและรถไฟฟ้ากรุงเทพ จำกัด (BEM) รวมถึงการแก้ไขปัญหาข้อพิพาทคดีทางด่วน ทั้งนี้นายสุชาตินับเป็นผู้ว่าการ กทพ. คนที่ 2 ต่อจากนายณรงค์ เขียดเดช ที่ถูกคำสั่งให้ไปปฏิบัติหน้าที่ประจำสำนักนายกฯ ก่อนจะถูกปลดออกจากตำแหน่งในเวลาต่อมา
ผู้ตรวจการแผ่นดินลงมติเอกฉันท์ ชงด่วนศาลรัฐธรรมนูญตีความวิธีคำนวณ ส.ส.ปาร์ตี้ลิสต์ ตาม ม.128 พ.ร.บ.เลือกตั้ง ส.ส.ขัดรัฐธรรมนูญ ม.91 หรือไม่ 
ศาลรัฐธรรมนูญ,ตีความ,ส.ส.ปาร์ตี้ลิสต์,คำนวณ ส.ส.,ขัดรัฐธรรมนูญ,เลือกตั้ง62,ข่าวหน้า1,ข่าวทั่วไป